Izem icerreg aεebbuḍ n tmeṭṭut-nni, yessufeɣ-d llufan-nni, yefka-yas-t i tewtult. Lḥiwan-nni ččan tameṭṭut-nni tameɣbunt. Γer taggara, ala iɣsan i d-yeqqimen akked yiceṭṭiḍen ntmeṭṭut-nni i yuɣalen d icelqiqen. Tawtult teddem-d icelliqen-nni, tessemtutel llufan-nni deg-sen. Mi d-yuli wass, lewḥuc-nni tuɣ mfaraqen, teqqim-d tewtult iman-is. Dɣa tmuqel d asawen, tenna-yas i-teqcict-nni : -Ṣubb-d tura! A tin ur nesεi yemma-s, a tin i d-yesɣamen i yemma-s!